O şopârlă de mărimea unui câine a creat panică în SUA. Mănâncă animale mici şi este un coşmar pentru fermieri.
Şopârla Tegu este tot mai răspândită în sud estul Statelor Unite. Reptila poate ajunge la mărimi cu adevărat impresionante. Este omnivoră, ceea ce reprezintă un pericol şi pentru culturiile de fructe şi legume.
Tegu-ul alb-negru argentinian, o reptilă care poate creşte până la 1,2 metri în lungime, este deja întâlnit în sudul Floridei, însă nu s-a oprit doar aici. Şopârla s-a răspândit în tot sud estul Statelor Unite şi reprezintă un pericol pentru multe specii, dar şi pentru fermieri, relatează National Georgaphic.Repitelele, originare din America de Sud, sunt omnivore. Mănâncă ouăle de păsări şi reptile pe care le găsesc la sol, dar şi de broaşte ţestoase marine, care sunt pe cale de dispariţie. În meniul lor mai intră porumbeii şi alte animale mici, dar şi plantaţii de fructe şi legume.Aceste reptile se vindecă rapid şi sunt extrem de rezistente, ceea ce face ca înmulţirea şi răspândirea lor să fie greu de controlat.